En 21-årig kvinde blev søndag 1. september 2019 udsat for en voldtægt i en bil, der blev brugt til pirattaxa. Politiet søger nu personer, der kan have set noget i forbindelse med voldtægten.

Det oplyser Nordsjællands Politi i en pressemeddelelse.

Voldtægten fandt sted om morgenen omkring klokken 6.50 ved Lyngby Omfartsvej under Lyngby Hovedgade i Lyngby.

Kvinden var kort forinden blevet samlet op i Indre By i København af en pirattaxa, som kørte kvinden mod Lyngby.

Da de nåede til omfartsvejen under Lyngby Hovedgaden kørte chaufføren ind til siden, hvorefter kvinden blev udsat for voldtægt.

Efterfølgende blev kvinden kørt til krydset mellem Grønnevej og Virumvej i Virum, hvor hun blev sat af klokken 7.09. Bilen fortsætte efterfølgende ad Virumvej i retning mod København.

Chaufføren beskrives af kvidnen som 32-40 år, mørklødet, udenlandsk af udseende, overvægtig og med kort mørkt hår samt en bred eller flad næse. Han talte dansk og engelsk og kørte i en hvid/lys SUV, der muligvis var en Skoda Yeti model 2010-2014.

Politiet vil derfor gerne høre fra vidner, som kan have set den beskrevne bil natten til 1. september i København og Nordsjælland, og fra vidner som har set bilen under Lyngby Hovedvej eller har set kvinden blive sat af.

Derudover vil politiet gerne tale med vidner, der har kendskab til en bil som den beskrevne, der bliver brugt som pirattaxa.

Har du oplysninger i sagen, kan politiet kontaktes på telefon 114.